‘हमर पुलिस-हमर संग’ का उद्देश्य लोगों में पुलिस भय को दूर करना
इस तरह के कार्यक्रम करने का मुख्य उद्देश्य आमजन के मन में पुलिस के प्रति भय व्याप्त को दूर करना है। इससे आमजन अपनी हर समस्या से पुलिस को अवगत करा सके और पुलिस के सहयोग से स्वच्छंद जीवन यापन कर सकें। उक्त बाते जनपद के वनांचल ग्राम चोरभट्ठी में सीआरपीएफ व जिला पुलिस बल के संयुक्त तत्वावधान में हुए दो दिवसीय सिविक एक्शन कार्यक्रम में सीआरपीएफ के डीआईजी आरबी सिंह ने व्यक्त की।
सीआरपीएफ डीआईजी ने कहा कि आज आमजन के उमंग व जोश को देखकर ऐसा महसूस हो रहा है कि आमजन हमर पुलिस हमर संग के नारा को सही चरितार्थ साबित कर रहे हैं। इस दौरान उन्होंने कहा कि क्षेत्र के जो भी बारहवीं या उससे अधिक पढ़े लिखे युवा यदि सीआरपीएफ या किसी भी देश सेवा के लिए जाना चाहता है। ऐसे युवा अपने निकट के टूहलू चौकी में सीआरपीएफ से संपर्क कर प्रशिक्षण प्राप्त कर सकते हैं। कार्यक्रम में युवा वर्ग के लिए व्हालीबाल एवं कबड्डी, बच्चों के लिए खो-खो जैसे खेल का आयोजन किया गया। कबड्डी प्रतियोगिता में क्षेत्र के 40 टीमों ने भाग लिया। कबड्डी स्पर्धा का फाइनल मुकाबला कटेल पारा व कुसमी के बीच खेला गया, जिसमें कुसमी की टीम ने कटेल को हराकर विजेता बना। जबकि कटेल को दूसरे स्थान से संतोष करना पड़ा। स्पर्धा में बिछलादादर ने तीसरा और तिलईदादर ने चौथा स्थान प्राप्त किया। समापन कार्यक्रम में सुआ नृत्य प्रतियोगिता का आयोजन किया गया, जिसमें पहला स्थान मोर सुआ ग्रुप मोंगरा ने प्राप्त किया।
वहीं सतरंगी ग्रुप मोंगरा दूसरे स्थान पर रहा। इस अवसर पर ग्रामवासियों को कंबल, बर्तन, शाल, धोती, कुर्ता, साडी आदि भेंट कर पुलिस के प्रति आमजन की भावना को प्रेमभाव में बदलने का प्रयास किया। समापन दिवस पर मुख्य रूप से सीआरपीएफ के डीआईजी आरबी सिंह, महासमुंद जिले की एसपी नेहा चंपावत, सीआरपीएफ कमांडेंट एके सिंह, एडिशनल एसपी राजेश कुकरेजा, सीआरपीएफ डिप्टी कमांडेंट मधुसूदन राय, एसडीओपी बागबाहरा अनिल सोनी, सीआरपीएफ सहायक कमांडेंट पुष्कर सिंह समेत काफी संख्या में ग्रामीण उपस्थित थे।
स्वरोजगार के लिए आगे आएं युवा: चंपावत
एसपी नेहा चंपावत ने कहा कि पुलिस व गांव के प्रमुख लोग बच्चों के हाथ पकड़कर आगे लाएं, जिससे बच्चे व युवा गलत रास्ते में न पड़कर सही दिशा व दशा में रहे। इस दौरान उन्होंने युवक व युवती से स्वरोजगार के तहत टेलरिंग, कारपेंटरी, कंप्यूटर प्रशिक्षण, सिक्युरिटी गार्ड, नर्स प्रशिक्षण आदि लेने का आव्हान किया। इसके लिए टुहलू चौकी, कोमाखान थाना, महासमुंद जिला पुलिस में बेझिझक लिखवाकर प्रशिक्षण प्राप्त करने के निर्देश दिए।
महासमुंद. आयोजित हुई कबड्डी स्पर्धा, ग्रामीणों को संबोधित करती हुईं एसपी नेहा चंपावत।
hin_Deva hin_Deva hin_Deva hin_Deva hin_Deva hin_Deva hin_Deva